બીજા દિવસે ગામલોકો તો ટોળાબંધ શેઠને ઘેર એક રૂપિયામાં ઘોડો ખરીદવા પહોંચી ગયા. ત્યાં જઈને જોયું તો ઘોડો બહાર બાંધેલો હતો અને શેઠ ખોળામાં એક બિલાડી લઈને બેઠા હતા. લોકોને જોઇને શેઠે જાહેર કર્યું: “ભાઈઓ, આ ઘોડો ૧ રૂપિયામાં વેચવાનો છે અને આ બિલાડી ૯૯૯ રૂપિયામાં વેચવાની છે. પરંતુ જેને ઘોડો ખરીદવો હશે, તેણે બિલાડી ફરજીયાત ખરીદવી પડશે.” ટૂંકમાં ઘોડા અને બિલાડીના પેકેજ દ્વારા શેઠને ઘોડાની મૂળ કીંમત મળી જતી હતી. લોકો શેઠની ચતુરાઈનાં વખાણ કરીને વિદાય થયા.